ವಿಡಿಯೋ: ಕೂಲ್ ಡ್ರಿಂಕ್ಸ್ ಬಾಟಲಿ ನುಂಗಿತು ನಾಗರ ಹಾವು!

ಕಾರವಾರ: ಆಹಾರ ಅರಸಿ ಬಂದಿದ್ದ ನಾಗರಹಾವೊಂದು ಮನೆಯೊಳಗಿದ್ದ ಕೂಲ್ ಡ್ರಿಂಕ್ಸ್ ಬಾಟಲಿಯನ್ನು ನುಂಗಿದ ವಿಚಿತ್ರ ಘಟನೆ ಉತ್ತರ ಕನ್ನಡ ಜಿಲ್ಲೆಯ ಶಿರಸಿಯ ಲಂಡಕನ ಹಳ್ಳಿಯಲ್ಲಿ ನಡೆದಿದೆ.

ಶುಕ್ರವಾರ ಸಂಜೆ ನಾಗರಹಾವು ಆಹಾರ ಅರಸಿ ಮುನಾಫ್ ಎಂಬುವರ ಮನೆಯ ಕೋಳಿ ಗೂಡಿಗೆ ಲಗ್ಗೆ ಇಟ್ಟಿತ್ತು. ಹೀಗಾಗಿ ನಾಗರ ಹಾವು ಕೋಳಿ ಮೊಟ್ಟೆ ಎಂದು ತಿಳಿದು ಕೂಲ್ ಡ್ರಿಂಕ್ಸ್ ಬಾಟಲಿಯನ್ನು ನುಂಗಿದೆ.

ಕೋಳಿ ಕೂಗಾಟದಿಂದ ಮನೆಯ ಮಾಲೀಕರಿಗೆ ಹಾವು ಬಾಟಲನ್ನು ನುಂಗಿದ್ದು ಗಮನಕ್ಕೆ ಬಂದಿದೆ. ಇದನ್ನು ಕಂಡು ಮಾಲೀಕ ಉರಗ ತಜ್ಞ ಪ್ರಶಾಂತ್ ಹುಲೇಕಲ್ ಅವರನ್ನು ಕರೆಸಿದ್ದಾರೆ. ಕೊನೆಗೆ ಪ್ರಶಾಂತ್ ಅವರು ನಾಗರಹವನ್ನು ರಕ್ಷಿಸಿ ಕಾಡಿಗೆ ಬಿಟ್ಟಿದ್ದಾರೆ.

https://youtu.be/6QOqNtOIDsQ